Rikunarita-ORG/Wikinium huggingface dataset:
# Pamumuna

Ang **pamumuna, puna** o **kritisismo** (Ingles: *criticism*) ay ang pagbuo ng isang paghatol tungkol sa mga negatibo o positibong katangian ng isang tao o isang bagay. Ang pamumuna ay maaaring sumaklaw mula sa impromptu na komento hanggang sa nakasulat na detalyadong tugon. Ang pagpuna o kritisismo ay nahahati sa ilang magkakapatong na uri kabilang ang "teoretikal, praktikal, impresyonistiko, apektibo, preskriptibo, o deskriptibo".

Ang pagbibigay-puna ay maaari ding tumukoy sa isang pagpapahayag ng hindi pagsang-ayon sa isang tao o isang bagay. Kapag ang pagpuna sa ganitong uri ay konstruktibo, maaari nitong ipabatid sa isang indibidwal ang mga butas o siwang sa kanilang pag-unawa at maaari itong magbigay ng mga natatanging ruta para sa pagpapaunlad o repormasyon. Sinusuportahan ng pananaliksik ang paniwala o nosyon na ang paggamit ng puna at konstruktibong kritisismo sa proseso ng pag-aaral ay napaka-maimpluwensya.

Critique* (kritika)** laban sa criticism* (kritisismo)**: Sa French, German, o Italian, walang iginuhit na pagkakaiba sa pagitan ng '*critique*' at '*criticism*'. Ang dalawang salita ay parehong isinasalin bilang *critique*, *Kritik*, at *critica*, ayon sa pagkakabanggit. Sa wikang Ingles, ang pilosopo na si Gianni Vattimo ay nagmumungkahi na ang *kritisismo* ay mas madalas na ginagamit upang tukuyin ang kritisismong pampanitikan o kritisismong pansining habang ang *critique o kritika* ay tumutukoy sa mas pangkalahatan at malalim na pagsulat tulad ng *Critique of Pure Reason* ni Kant. Ang isa pang pagkakaiba na kung minsan ay ginagawa ay ang *critique* ay hindi kailanman isinapersonal o *ad hominem* at ipinakita sa paraang naghihikayat sa pagtanggi o pagpapalawak ng mga ideyang ipinahayag. Gayunpaman, ang mga pagkakaiba ay mapaglalang at hindi maliwanag sa kainaman.

Ang terminong Ingles na "*brickbat*" ay minsan ay ginagamit sa katuturang "isang hindi kanais-nais na pamumuna, hindi magandang komento o matalas na pagbagsak". Ang termino ay nagmula noong ika-17 siglo, na nagmula sa kasanayan ng paghahagis ng mga laryo bilang pambato sa isang tao na hindi naaprubahan.

Sa ilang konteksto, gaya ng *kritisismong pampanitikan* at *kritisismong pansining*, ginagamit ang salitang *kritisismo* bilang isang neutral na salita na kasingkahulugan ng *ebalwasyon.*

## Tingnan din

* Panunuri (kritika)
* Pagsusuri (pag-analisa)
* Kritisismong pampanitikan

## Mga sanggunian
# Pound (pananalapi)

Ang **pound** (tinatawag din na **libra**) ay isang yunit ng pananalapi na nagmula sa Inglatera, bilang ang halaga ng isang librang bigat ng pilak. Sa tinagal ng panahon, ang £1 halaga ng baryang pilak ay isang troy pound sa masa.

Sa ngayon, tumutukoy ang salita sa ilang mga kasalukuyang (pangunahin sa Nagkakaisang Kaharian at kaugnay nito) pananalapi, at ilang iba't ibang hindi na ginagamit na mga pananalapi.

## Kasalukuyang pananalapi

Mga bansa kung saan opisyal na pananalapi ang tinatawag na *pound*
* Pound sterling (GBP, kinakatawan ng simbolo ng libra: "£"), ang pananalapi ng Nagkakaisang Kaharian, at ang dependensiya nito (ang Isle of Man at ang Jersey at Guernsey na sinasaklawan ng Channel Island), at mga the Teritoryong Briton sa Kabila ng Karagatan: ang South Georgia and the South Sandwich Islands, British Antarctic Territory at British Indian Ocean Territory. Tignan din Isle of Man pound, Jersey pound, Guernsey pound at Alderney pound.

* Mga pananalaping maaaring ipagpalit kapantay ng pound sterling, na nilabas ng ilang mga Teritoryong Briton sa Kabila ng Karagatan:

* Saint Helenian pound sa St Helena, Ascension Island at Tristan da Cunha;
* Falkland pound sa Falkland Islands;
* Gibraltar pound sa Gibraltar.

* Iba pang mga pananalapi na tinatawag na pound:

* Egyptian pound
* Lebanese pound
* Sudanese pound
* Syrian pound

## Mga sanggunian
# T. S. Eliot

| T. S. Eliot |
| --- |
|  |
| Kapanganakan | 26 Setyembre 1888
* + Saint Louis
* (Missouri, Estados Unidos ng Amerika)
 |
| Kamatayan | 4 Enero 1965
* + Kensington
	+ Londres
	+ United Kingdom
* (Royal Borough of Kensington and Chelsea, Kalakhang Londres, London, Inglatera)
 |
| Libingan | Church of Saint Michael |
| Mamamayan | Estados Unidos ng Amerika United Kingdom (1927–) United Kingdom |
| Nagtapos | Université de Paris Harvard University Merton College Milton Academy Harvard College Eliot House |
| Trabaho | mandudula, makatà, manunulat ng sanaysay, kritiko literaryo, social critic, manunulat ng maikling kuwento, propesor ng unibersidad, screenwriter, lyricist, children's writer, manunulat, Nobel Prize winner |
| Asawa | Vivienne Haigh-Wood Eliot (1915–1947) Valerie Eliot (10 Enero 1957–4 Enero 1965) |
| Magulang | * Henry Ware Eliot
* Charlotte Champe Stearns
 |
| Pamilya | Henry Ware Eliot, Ada Eliot, Marian Cushing Eliot, Margaret Dawes Eliot, Theodora Sterling Eliot, Charlotte Eliot |
| Pirma |
|  |

Si **Thomas Stearns Eliot**, OM (26 Setyembre 1888 – 4 Enero 1965), ay isang makata, manunulat ng dula, at manunuri ng panitikan. Nakatanggap siya ng Gantimpalang Nobel para sa Panitikan noong 1948. Kabilang sa kanyang pinakabantog na mga tula ang *The Love Song of J. Alfred Prufrock*, *The Waste Land*, *The Hollow Men*, *Ash Wednesday*, at *Four Quartets*; ang mga dulang *Murder in the Cathedral* at *The Cocktail Party*; at ang sanaysay na "*Tradition and the Individual Talent*".

Ipinanganak si Eliot sa Estados Unidos, lumipat sa Nagkakaisang Kaharian noong 1914 (sa gulang na 25), at naging isang mamamayang Britaniko noong 1927 sa edad na 39. Hinggil sa kanyang kabansaan at sa gampanin nito sa kanyang gawain, binanggit ni Eliot na: "[Ang aking panulaan] ay hindi magiging kung ano ito kung ipinanganak ako sa Inglatera, at hindi ito magiging ganito kung nanatili ako sa Amerika. Isa itong pagsasama-sama ng mga bagay. Ngunit sa mga pinagmulan nito, sa mga pangdadamdaming bukal nito, nagbuhat ito sa Amerika."

## Mga sanggunian

 *Ang lathalaing ito na tungkol sa **Panitikan**, **Estados Unidos** at **United Kingdom** ay isang usbong. Makatutulong ka sa Wikipedia sa pagpapalawig nito.*